Yiwen wass twala-ten tmeṭṭut n εemm-nsen qewwan aɣleb n warraw-is. Tenna-as i yellis: “Tameddit mi ruḥen warraw n εemm-im s axxam n babat-sen, ad ṭsen, kemmini tbeε-iten, ečč ara ten-tafed tetten” Armi d tameddit, ruḥen yigujilen s axxam-nsen; qqnen tawwurt, qqimen ar tetten. Yelli-s n εemm-nsen tettxezzir deg uxjib n tewwurt. Twala-ten tetten sekksu. Tuγal-d ɣer yemma-s, tenna-as: “A yemma, arraw n εemm-i la tetten sekksu-d uksum” Truḥ nettat texzer. Tufa-ten tetten.